AMERIKA. – ’n 911-oproep het gelei tot die aanhouding van een verdagte vir mensehandel. ’n Groep migrante het 911 geskakel terwyl hulle in ’n tenkwa aangehou is.
Volgens NBC News is die oproep reeds Maandag gemaak. ’n Grootskaalse soektog is geloods om die tenkwa en mense te vind. Die wa is op ’n sekuriteitskamera in die San Antonio-omgewing gesien.
In die baie benoude oproep aan 911 kan ’n mens hoor hoe ’n man in Spaans sê hy en 80 ander mense, waarvan sommige al dood is, is agter in ’n tenkwa vasgekeer. In die agtergrond kan jy hoor hoe mense gil om hulp en sê die suurstof is besig om op te raak.